《白水初程》
宋代·赵文

天公大恶处，妒我喜晴诗。
当与妻子别，急雨纷交驰。
小孙送我行，屡止不肯归。
老夫骨肉情，能不酸且悲。
日暮投历山，倦极不得栖。
故人情义重，杯酒煦妪之。
老友亦适至，良会非所期。
人生孰非梦。此梦亦已奇。
我倦欲先睡，径与主人辞。

作者简介：赵文（1239-1315），宋末元初文人。初名凤之，字惟恭，又字仪可，号青山，庐陵（今江西吉安）人。赵文为文天祥门人，并曾入其幕府参与抗元活动。赵文与刘辰翁父子亦交厚，辰翁对其非常推重，刘将孙亦与其结“青山社”，其结社情况现不详。